text: Hver 7. rejser væk i julen
  20 december 2012 kl. 16.13
  Hver syvende dansker flyver væk i julen. Det er især London, der frister de rejselystne danskere, der vil væk fra Danmark for at opleve noget nyt, eller bare komme væk fra familien.
  TV SYD var til aften i Billund for at følge en gruppe jule-shoppere til London.
  Næsten hver syvende dansker planlægger en rejse til udlandet i forbindelse dette års jul og nytår. Det viser en ny undersøgelse foretaget af Epinion for Expedia.dk. Det er hovedsageligt storbyferie, der frister de rejselystne danskere, og det stemmer godt overens med bookingerne hos verdens største online-rejsebureau, Expedia. Her har danskerne nemlig London, New York og Berlin som deres foretrukne juledestinationer.
  
  Top 10
  Danskernes top 10 over juledestinationer i 2012:
  1) London
  2) New York
  3) Berlin
  4) Miami
  5) Dubai
  6) Paris
  7) Bangkok
  8) Florida Keys
  9) Las Vegas
  10) Orlando
  